Die Durbanville Kinderhuis vul die gaping in diens-voorsiening vir kwesbare kinders deur ŉ veilige hawe te skep vir sorgbehoewende kinders wat uit hulle ouers se sorg verwyder is. Ons maak gebruik van toegewyde personeel wat professionele dienste verskaf aan kinders en hul families met die uiteindelike doel om die kinders weer terug te plaas in die gemeenskappe waarvandaan hulle kom.
Die Kinderhuis is een van die oudste kinderhuise in Suid-Afrika. Sy trotse geskiedenis oor 134 jaar getuig van sy sukses en bewese ervaring in die versorging van kwesbare kinders.
• Kwesbare kinders wat uit hul ouerhuise verwyder is volgens ’n hofbevel wat ooreenkomstig die Kinderwet uitgereik is.
Ses kinders was in ’n gebou op die hoek van Keerom- en Langstraat in Kaapstad gehuisves. Hierdie inrigting is formeel op 30 Oktober 1883 ingewy maar kon weens die beperkte ruimte nooit meer as 30 kinders huisves nie. As gevolg van die pokke-epidemie in die Kaap en die behoefte aan huisvesting vir weeskinders, asook die negatiewe gevolge van die bedrywige voorstede, moes ’n groter plek gevind word. In 1887 is daar besluit om ’n erf in Bredastraat, Kaapstad te koop.
In September 1918 was die bestuur weer eens genoodsaak om uit te brei, veral wat betref die seunsafdeling, en ’n kommissie is aangewys om die haalbaarheid van ’n stuk grond vir hierdie doel in Durbanville – naby die dorp – te ondersoek. In Desember is “Sweet Home” plus twee aangrensende kleiner erwe (die huidige perseel van die Kinderhuis) teen £4 100 gekoop. Die amptelike opening het op 2 Julie 1919 plaasgevind.
Ons wil die getal donateurs wat op ’n maandelikse grondslag deur middel van ’n debietorder bydra, vermeerder. Dit sal ’n gereelde stroom van inkomste verseker wat ons in staat sal stel om die Kinderhuis se aktiwiteite beter te beplan en uit te voer.